Lehangol, hogy itt az ősz, kezdődik a suli, és vége a nyári partysorozatnak?
Ne add fel! Még hátravan az év legnagyobb bulija, a 
Forradalom 2006 Fesztivál

Már turistajeggyel is!

Éld át a menekülés élményét a felheccelt rendőrök elől, miközben a füstgránát élethű íze kaparja torkod!

Régi vágyad vörös csillagot feszegetni?

Most itt a lehetőség!

Garantált fesztiválhangulat!

Helyszínek
Kossuth tér - Alkotmányozó Nemzetgyűlés
imával, beszédekkel, Rezidens: Wittner Mária
Esőnap: Új Pilvax kávéház választás

Szabadság tér -  HírTV-MTV  nagyszínpad

Kődobálás, Vízágyúshow, Tűzoltóbemutatók,
 Parkolási lehetőség!
Büfé időszakosan lezárva!
Köztársaság tér - kisszínpad
lovak, kutyák, és macskakövek a tér mindkét oldalán
Nyugati, Oktogon és Blaha Lujza tér között minden este felvonulás, hőzöngés, dobálás, rendőri sorfallal,
egészkor és félkor rohammal
Beindult sms küldő szolgáltatásunk, mellyel 15 percenként értesítünk az aktuálisan legjobb helyszínről, nehogy lemaradj a legizgalmasabb pillanatokról!
Focidrukkereknek számos kedvezmény, VIP Klub
A Forradalom 2006 Fesztivál ára, mely mindezt tartalmazza:
Elővételben: 2 hónap felfüggesztett szabadságvesztés
Helyszínen: 3 nap elzárás

Az árak az 5090 forintos tárgyalási költséget, és az illetéket nem tartalmazzák. A belépőjegy megvásárlásával hozzájárulsz, hogy a rólad készült hang- és képanyag, bemutatásra kerül. Ugyanitt „Nem tűntetek, csak a csajom kísértem haza!” kitűző több színben kapható. Forradalom 2006 Fesztivál Budapest kft., minden jog fenntartva! Az ajánlat érvényes: 2006. szeptember 18.-tól, visszavonulásig.
